Артист - Никола Анастасов, Nikola Anastasov
Никола Анастасов - Артист
Дата на раждане: 22.04.1932 год.
Никола Стоянов Анастасов е роден на 22.04.1932 г. в София – актьор.
Завършва актьорско майсторство при проф. Стефан Сърчаджиев във ВИТИЗ „Кр. Сарафов” (1955). Дебютира в ролята на Валер („Скъперникът” – Ж. Б. Молиер) в Драматичен театър – Враца през 1955. Работи в ДТ – Враца, ДТ – Варна и Държавен сатиричен театър. Носител е на национални награди и държавни отличия, сред които: „Заслужил артист” (1971), „Народен артист (1980) и на Орден на Народна Република България – II степен – 1982.
Театрални роли: Колоездачът („Когато розите танцуват” – В. Петров), Съпругът („Обличането на Венера” – Д. Жотев), Лило („Суматоха” – Й. Радичков), Близнаците („Щръклица” – П. Панчев), Бъфало Бил („Индианци” – А. Копит), Цеков, Висящият, Безотговорният („Римска баня”, „Сако от велур”, „Рейс” – Ст. Стратиев), Мамаев (‘И най-мъдрият си е малко прост” – А. Н. Островски), Любомир, Министър Кочев, Манчо („Големанов”, „Новото пристанище”, „Вражалец” – Ст. Л. Костов), Куче влачи („Кошници” – Й. Радичков), Тарелкин („Дело” – А. В. Сухово-Кобилин), Д-р Айнщайн („Арсеник и стари дантели” – Д. Кесълринг), Джеси Киплинджър („Ню Йорк – хотел „Плаза” – Н. Саймън), Старче („Евроспорт” – Д. Шпиро), Кметът („Великолепният рогоносец” – Ф. Кромелинг) и др.
Кино роли: Гаро („Последният рунд” – 1961, реж. Людмил Кирков), Зано („С пагоните на дявола” – 1967, реж. Неделчо Чернев), Диригент на оркестъра („Бялата стая” – 1968, реж. Методи Андонов), Чаплин, Пейо Вътов („Осмият” – 1969, „Тримата от запаса” – 1971, реж. Зако Хеския), Цако („Нако, Дако и Цако – Моряци” – 1974, реж. Нейчо Попов), Цако („Нако, Дако и Цако – Шофьори”, „Нако, Дако и Цако – Коминочистачи” – 1976, реж. Иван Касабов), Марко („Панталей” – 1978, реж. Георги Стоянов), Д-р Джалдети („Само ти, сърце…” – 1987, реж. Христо Писков и Ирина Акташева) и др.
Никола Анастасов е един от най-популярните и обичани родни актьори. Заедно със Стоянка Мутафова, Георги Калоянчев, Георги Парцалев, Татяна Лолова, Григор Вачков са от златното поколение артисти на Сатиричния театър, което остана в съзнанието на зрителската аудитория с яркия си и завладяващ комедиен талант. Творческата биография на Анастасов включва над сто роли в театъра, киното, телевизията и телевизионния театър. Първата му голяма роля, с която печели сърцата на зрителите е Колоездачът в „Когато розите танцуват” от Валери Петров на сцената на Държавния сатиричен театър, на която той отдава 55 години от творческия си път. Именно там актьорът създава незабравими образи в спектаклите „Римска баня”, „Сако от велур”.
С много чувство за хумор актьорът разказва собствената си история, която човек има усещането че е излязла из под перото на умел комедиограф. Никола Анастасов не е мечтал да се извява като актьор в театъра и киното, въпреки че бил солист в училищния хор. Докато расте Анастасов променя желанията си постоянно - привлича го химията и за целта с негов приятел си организират малка лаборатория на тавана, после решава, че ще става спортист и се насочва към баскетбола, но бързо се отказва от това си намерение и се насочва към достойната професия на пожарникаря, защото харесвал златните каски, с които ходят, докато съвсем случайно не се озовава пред Театралната академия и спонтанната му натура не му подсказва да опита късмета си. Така без каквато и да е предварителна подготовка Никола Анастасов се явява на изпитите по актьорско майсторство. След лутанията си какъв да стане случайността предопределя съдбата на актьора за да можем днес да се похвалим с този комедиен любимец на публиката. Актьорът споделя, че освен редицата комедийни персонажи, които е имал възможността да изиграе, неговата слабост са образите на Нане и Вуте от специфияния шопския фолклор, които телевизионните зрители помнят от многобройните му изпълнения в новогодишните предавания и развлекателни програми.
През 80-те години на 20 век Никола Анастасов дава гласа си за главната роля на аудиодраматизацията „Мечо Пух” и така остава в съзнанието на редица поколения деца, които и до днес си спомнят за малкия и пухкав герой на Алън Милн, който не спира да мисли ли мисли.
Никола Анастасов има участия в естрадата, радиото и телевизионния театър.
Никола Анастасов: Изстрадаш ли ролята – успехът е сигурен 04.06.2013
Почина актьорът Никола Анастасов 09.08.2016
Спомен за Никола Анастасов 09.08.2016
Ключови думи: как да дразниш хората и да печелиш приятели | калибар 45 | мъжът от елисейските полета | basic instinct 1 | неро | Моята голяма луда гръцка сватба mp4 | горан маркович | буфало бил и индианците | уилкинсън | Виктор Сухоруков | джейлан | филм на червената шапчица | освиенцим филм | еди адамс биография | филм в който се разказва за турнир по карате САЩ Корея | револверът филм | филм софия копола кирстен дънс | сезонът на меча | деца на килограм 2 | филми на скалата